
NENUTRŪKSTAMAS GAMTINIŲ DUJŲ SAUGOJIMAS IR TIEKIMAS
ATVIRO KONKURSO SĄLYGOS
1. BENDROSIOS NUOSTATOS

1.1. Akcinė bendrovė „Klaipėdos energija“ (toliau – Įsigyjančioji organizacija) atviro konkurso būdu numato įsigyti nenutrūkstamą gamtinių dujų (toliau – GD) saugojimą ir tiekimą (toliau – Pirkimas).
1.2. Pirkimas vykdomas vadovaujantis aktualios redakcijos Įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklėmis, patvirtintomis Lietuvos Respublikos Vyriausybės 2003 m. kovo 3 d. nutarimu Nr. 277 „Dėl įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimų taisyklių patvirtinimo“ (toliau – Taisyklės), bei kitais Lietuvos Respublikos teisės aktais ir šiomis Pirkimo sąlygomis.
1.3. Pirkimo sąlygose vartojamo pagrindinės sąvokos yra apibrėžiamos Taisyklėse.
1.4. Išankstinis informacinis skelbimas apie Pirkimą nebuvo paskelbtas.
1.5. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo ir protingumo principų ir konfidencialumo bei nešališkumo reikalavimų.
1.6. Įsigyjančioji organizacija yra pridėtinės vertės mokesčio (toliau – PVM) mokėtoja.
1.7. Visos Pirkimo sąlygos nustatytos Pirkimo dokumentuose, kuriuos sudaro:
1.7.1.  skelbimas apie Pirkimą;
1.7.2.  Pirkimo sąlygos (kartu su priedais);
1.7.3.  dokumentų paaiškinimai (patikslinimai), taip pat atsakymai į Tiekėjų klausimus (jeigu bus);
1.7.4.  kita Įsigyjančiosios organizacijos pateikta informacija.
1.8. Pirkime gali dalyvauti ir pasiūlymus gali pateikti tik CVP IS registruoti teikėjai. Tiekėjai gali užsiregistruoti CVP IS adresu https://viesiejipirkimai.lt. 
1.9. Pasiūlymai pateikti CVP IS susirašinėjimo priemonėmis ir/ar pateikti ne CVP IS priemonėmis (pvz. popierinėje laikmenoje vokuose) bus grąžinami tiekėjams, bus laikomi negautais ir nebus vertinami. 
1.10. Bet kokia informacija, dokumentų paaiškinimai, pranešimai ar kitas Įsigyjančiosios organizacijos ir tiekėjo susirašinėjimas yra vykdomas tik Centrinės viešųjų pirkimų informacinės sistemos (toliau – CVP IS) priemonėmis adresu https://viesiejipirkimai.lt. Dokumentų paaiškinimai taip pat skelbiami Įsigyjančiosios organizacijos interneto svetainėje adresu www.klenergija.lt. 

2. PIRKIMO OBJEKTAS

2.1. Pirkimo objektas: nenutrūkstamo gamtinių dujų atsargų saugojimo paslaugos ir, esant teisės aktuose numatytoms aplinkybėms, tiekimas (toliau – Paslaugos) ir gamtinių dujų atsargos (toliau – Prekės, Kuras). Pirkimo objektas aprašytas Pirkimo sąlygų priede Nr. 1 „Techninė specifikacija“.
2.2. Maksimalus nenutrūkstamo gamtinių dujų rezervinių atsargų saugojimo ir esant poreikiui tiekimo iš saugyklos kiekis 7720 MWh. Tiekėjai privalo siūlyti visą šiame punkte nurodytą gamtinių dujų kiekį.
2.3. Paslaugų teikimo ir esant poreikiui Prekių tiekimo terminas – nuo 2026 m. lapkričio mėn. 1 d. 7.00 val. iki 2027 m. balandžio mėn. 1 d. 7.00 val.
2.4. Gamtinių dujų priėmimo vieta – Lietuvos virtualus prekybos taškas, kuriame Tiekėjas parduoda gamtines dujas, o Įsigyjančioji organizacija jas perka ir priima.

3. TIEKĖJŲ KVALIFIKACIJOS REIKALAVIMAI

3.1. Tiekėjas, dalyvaujantis Pirkime, turi atitikti žemiau lentelėje nurodytus minimalius kvalifikacijos reikalavimus ir kartu su pasiūlymu pateikti nurodytus kvalifikaciją įrodančius dokumentus:
	Nr.
	Kvalifikacijos reikalavimai
	Kvalifikaciją įrodantys dokumentai

	1.
	Tiekėjas turi teisę verstis ta veikla, kuri reikalinga Pirkimo sutarčiai įvykdyti. Tiekėjas turi būti įtrauktas į gamtinių dujų tiekimo leidimus turinčių įmonių sąrašą.
	Įsigyjančioji organizacija nereikalauja papildomų dokumentų dėl atitikties šiam reikalavimui įrodymo. Įsigyjančioji organizacija tikrina duomenis internetinėje svetainėje adresu:
https://www.regula.lt/dujos/Puslapiai/sarasai/gamtiniu-duju-tiekimo-licencijas-turincios-imones.aspx 

	2.
	Tiekėjas turi turėti dujų saugojimo talpyklą ar sutartį su tokią paslaugą teikiančiais tiekėjais (Saugotojais).
	Pateikti Tiekėjo nuosavybes teise priklausančios dujų saugyklos ir (arba) įrenginio gamtinėms dujoms laikyti dokumentus arba sutarties, sudarytos su Bendrove (Saugotoja), teikiančią gamtinių dujų saugojimo paslaugos, kopiją.



3.2. Teisę dalyvauti tolesnėse Pirkimo procedūrose turi tik tie Tiekėjai, kurių kvalifikaciniai duomenys atitinka Įsigyjančios organizacijos reikalavimus.
3.3. Įsigyjančioji organizacija atmeta Tiekėjo pasiūlymą, jeigu Pirkimo komisija, nustato, kad jis pateikė netikslius arba neišsamius kvalifikacinius duomenis ir jeigu Įsigyjančiosios organizacijos paprašytas Tiekėjas ne vėliau kaip per 3 darbo dienas po tokio prašymo Tiekėjui pateikimo dienos, nepašalino šių trūkumų. Tiekėjui, per nustatytą terminą nepateikus Įsigyjančiosios organizacijos prašyme nurodytų duomenų, Įsigyjančioji organizacija ne vėliau kaip per 2 darbo dienas nuo sprendimo, apie Tiekėjo pasiūlymo atmetimą, dienos apie tai CVPIS priemonėmis informuoja Tiekėją.

4. ŪKIO SUBJEKTŲ GRUPĖS DALYVAVIMAS PIRKIMO PROCEDŪROSE

4.1. Jei Pirkimo procedūrose dalyvauja ūkio subjektų grupė, ji kartu su pasiūlymu privalo pateikti jungtinės veiklos sutartį. Jungtinės veiklos sutartyje turi būti nurodyti  kiekvieno šios sutarties dalyvio įsipareigojimai vykdant numatomą su Įsigyjančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties dalyvių atsakomybę už prievolių Įsigyjančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo Įsigyjančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją). 
4.2. Įsigyjančioji organizacija nereikalauja, kad ūkio subjektų grupės pateiktą pasiūlymą pripažinus geriausiu ir Įsigyjančiajai organizacijai pasiūlius sudaryti Pirkimo sutartį, ši ūkio subjektų grupė įgytų tam tikrą teisinę formą.

5. KAINOS NUSTATYMAS IR VERTINIMAS
5.1. Kaina už Paslaugas:
5.1.1. Įsigyjančioji organizacija, sutarties galiojimo laikotarpiu, kas mėnesį mokės fiksuoto dydžio mėnesio mokestį už Paslaugų teikimą. Paslaugų mėnesio mokestis negali būti keičiamas visą Sutarties galiojimo laikotarpį, išskyrus jei Paslaugų mėnesio mokestis mažinamas rašytiniu Šalių susitarimu.
5.1.2.  Paslaugos kaina turi būti nurodyta taip, kaip reikalaujama Pirkimo sąlygų 2 priede „Pasiūlymo forma“ 2 lentelėje. Į Pasiūlyme nurodytą Paslaugos kainą turi būti įskaičiuotos visos Tiekėjo išlaidos, susijusios su Techninėje specifikacijoje nurodytos apimties nenutrūkstamo gamtinių dujų atsargų saugojimu.
5.1.3. Vertinant pasiūlymus, bus vertinama Paslaugos kaina Eur/MWh/mėn. be PVM.

5.2. Kaina už Prekes:
5.2.1. Įsigyjančioji organizacija, gamtinių dujų tiekimo nutraukimo, didelio gamtinių dujų tiekimo sutrikimo ar kitais atvejais, esant poreikiui, pirks gamtines dujas, kurių kaina sutarties galiojimo laikotarpiu bus apskaičiuojama pagal formulę: 
Gamtinių dujų kaina = TTF +/ - [M] Eur/MWh: 
· TTF (angl. TTF Natural Gas Index) – dujų tiekimo kainos dedamoji (Eur/MWh), lygi TTF indeksui, kurio reikšmė nustatoma prieš kiekvieną dujų tiekimo mėnesį einančio mėnesio priešpaskutinę darbo dieną bei taikoma pilną dujų tiekimo mėnesį kaip tai nustatyta ICE biržos metodikoje ir yra skelbiama ICE biržos svetainėje https://www.theice.com/  bei prieinama pagal licenciją duomenų tiekėjams visame pasaulyje. Indeksas taikomas suapvalinus iki dviejų skaičių po kablelio tikslumu. Jei ši TTF indekso reikšmė prieš Ataskaitinį laikotarpį einančio mėnesio priešpaskutinę darbo dieną yra neigiama, tai TTF yra prilyginama 0 (nuliui)
-	 [M] Eur/MWh – tiekėjo siūlomas antkainis (+) / nuolaida (-). 
5.2.2. Siūloma Prekės kaina (skirta pasiūlymų įvertinimui) turi būti nurodyta taip, kaip reikalaujama Pirkimo sąlygų 2 priede „Pasiūlymo forma“ 1 lentelėje. Tiekėjai pasiūlyme pateikia gamtinių dujų kainą eurais pagal paskutinio mėnesio (prieš pasiūlymo pateikimo dieną ėjusio paskutinio mėnesio) priešpaskutinės darbo dienos ICE biržos TTF indekso reikšmę, kuri yra skelbiama ICE biržos svetainėje https://www.theice.com/ (EUR/MWh, be PVM ir nurodo siūlomą nuolaidą/antkainį, taikomą PVM bei bendrą kainą. 
5.2.3. Į siūlomą gamtinių dujų kainą turi būti įskaityti visi mokesčiai ir visos Tiekėjo išlaidos iki Lietuvos virtualaus prekybos taško, kuriuos privalo sumokėti Tiekėjas. Akcizo mokestis į siūlomą gamtinių dujų kainą neįtraukiamas. 
5.2.4. Vertinant pasiūlymus, bus vertinama gamtinių dujų 1 (vienos) MWh kaina EUR/MWh, be PVM, pritaikius tiekėjo pasiūlytą gamtinių dujų nuolaidą/antkainį. Tiekėjo pasiūlyta gamtinių dujų nuolaida  (-) /antkainis (+) (EUR/MWh, be PVM) negali kisti visu sutarties galiojimo laikotarpiu. 
5.2.5. Bendra Pasiūlymo kaina (įskaitant ir visas kainos sudėtines dalis bei įkainius, jei tokie yra) nurodoma skaičiais, ne daugiau kaip dviejų skaičių po kablelio tikslumu. 
5.3. Jeigu Tiekėjas pasiūlys Prekių ir Paslaugų kainas ne pagal Pirkimo sąlygų 5 skyriuje nurodytą tvarką, tokio Tiekėjo pasiūlymas bus atmetamas ir Tiekėjas bus pašalinamas iš Pirkimo procedūros.

6. PASIŪLYMŲ RENGIMAS, PATEIKIMAS, KEITIMAS

6.1. Tiekėjas gali pateikti tik vieną pasiūlymą. Šis apribojimas taikomas ir Taisyklių 9.11 punkte (susijusios įmonės) nurodytiems Tiekėjams, priklausantiems susijusių įmonių grupei, tai yra visi asmenys, susiję Taisyklėse nurodytais būdais, gali pateikti tik vieną pasiūlymą dėl to paties Pirkimo objekto. Jeigu tokį pasiūlymą pateikia bent vienas iš tokių tiekėjų, kiti susiję asmenys dėl šio Pirkimo objekto pateikti pasiūlymų negali. Tiekėjas pasirašydamas pasiūlymą patvirtina, kad laikomasi šios sąlygos. Jeigu atskirus pasiūlymus pateikia Tiekėjai, tarpusavyje susiję pagal Taisyklių 9.11 punkte nurodytus kriterijus, vėliau pasiūlymą pateikusio Tiekėjo dokumentai atmetami kaip neatitinkantys Taisyklėmis nustatytos sąlygos.
6.2. Pateikdamas pasiūlymą, Tiekėjas sutinka su šiomis Pirkimo sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.
6.3. Tiekėjas kainos pasiūlymą privalo pateikti pagal šių Pirkimo sąlygų priede Nr. 2 pateiktą formą. Tiekėjai pasiūlymus rengia ir pateikia lietuvių kalba. Pasiūlymai pateikiami elektroninėmis priemonėmis tik naudojantis Centrine viešųjų pirkimų informacine sistema.
6.4. Tiekėjo teikiamas pasiūlymas gali būti šifruojamas:
6.4.1. Tiekėjas, nusprendęs pateikti užšifruotą pasiūlymą, turi: iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą galima rasti ČIA1. 
6.4.2. per 30 min. nuo pasiūlymų pateikimo termino pabaigos CVP IS susirašinėjimo priemonėmis pateikti slaptažodį, su kuriuo Įsigyjančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio CVP IS susirašinėjimo priemonėmis, tiekėjas turi teisę slaptažodį pateikti kitomis priemonėmis pasirinktinai: Įsigyjančiosios organizacijos oficialiu elektroniniu paštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su Įsigyjančiąja organizacija oficialiu jos telefonu ir (arba) kitais būdais).
6.4.3.  Tiekėjui užšifravus visą pasiūlymą ir iki pradinio susipažinimo su pasiūlymu procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos) 
6.5. Pasiūlymuose nurodoma Paslaugų ir Prekių kaina pateikiama eurais. Apskaičiuojant kainą, turi būti atsižvelgta į Pirkimo dokumentuose nurodytą apimtį, kainos sudėtines dalis, į sąlygų reikalavimus ir pan. Į kainą turi būti įskaityti visi mokesčiai ir visos Tiekėjo išlaidos.
6.6. Visi pasiūlymai turi galioti ne trumpiau kaip 90 kalendorinių dienų nuo pasiūlymų pateikimo galutinio termino dienos. Kol nesibaigęs pasiūlymų galiojimo terminas, Įsigyjančioji organizacija gali prašyti, kad Tiekėjai pratęstų pasiūlymų galiojimą iki konkrečiai nurodyto laiko. Tiekėjas gali atmesti tokį prašymą, neprarasdamas teisės į savo pasiūlymo galiojimo užtikrinimą (jei reikalaujama).
6.7. Tiekėjai, kurie sutinka pratęsti pasiūlymų galiojimo laiką ir apie tai raštu praneša Įsigyjančiai organizacijai, pratęsia pasiūlymų galiojimo užtikrinimo terminą arba pateikia naują pasiūlymų galiojimo užtikrinimą (jei reikalaujama). Jeigu Tiekėjas per 5 darbo dienas nuo Įsigyjančiosios organizacijos prašymo išsiuntimo neatsako į Įsigyjančiosios organizacijos rašytinį prašymą pratęsti pasiūlymų galiojimo užtikrinimo terminą, jo nepratęsia arba nepateikia naujo pasiūlymų užtikrinimo (jei reikalaujama), laikoma, kad jis atmetė prašymą pratęsti pasiūlymo galiojimo terminą ir atšaukė savo pasiūlymą.
6.8. Kol nepasibaigęs pasiūlymo pateikimo terminas, Tiekėjas gali pakeisti arba atšaukti savo pasiūlymą, neprarasdamas teisės į savo pasiūlymo galiojimo užtikrinimą, jeigu Pirkimo dokumentuose nenustatyta kitaip. Toks pakeitimas arba pranešimas, kad pasiūlymas atšaukiamas, pripažįstami galiojančiais, jeigu Įsigyjančioji organizacija juos gauna prieš pasiūlymų pateikimo termino pabaigą.
6.9. Pasiūlymą sudaro Tiekėjo raštu CVPIS priemonėmis pateiktų dokumentų visuma:
6.9.1. užpildyta Pirkimo sąlygų 2 priede pateikta pasiūlymo forma;
6.9.2. įgaliojimo ar kito dokumento (pvz., pareigybės aprašymo), suteikiančio teisę pasirašyti Tiekėjo pasiūlymą, kopija (taikoma kai pasiūlymą patvirtina ne įmonės vadovas, o įgaliotas asmuo);
6.9.3. Tiekėjo kvalifikaciją patvirtinantys dokumentai, nurodyti šių sąlygų 3.1 punkto lentelėje;
6.9.4. jungtinės veiklos sutarties kopija (jeigu dalyvauja ūkio subjektų grupė);
6.9.5. užpildyta ir pasirašyta Pirkimo sąlygų 3 priede pateikta deklaracija dėl Prekės kilmės.
6.10. Pasiūlymai privalo būti pasirašyti įmonės vadovo ar jo įgalioto asmens parašu. Pasiūlymai gali būti pasirašomi elektroniniu parašu, atitinkančiu Teisės aktuose nustatytus reikalavimus. Tuo atveju, kai pasiūlymą ir jį sudarančius dokumentus pasirašo ne tiekėjo vadovas, o jo įgaliotas asmuo, kartu su pasiūlymu turi būti pateiktas įgaliojimas, patvirtinantis pasirašančio asmens teisę pasirašyti atitinkamus dokumentus (dokumentą).
6.11. Pasiūlymas CVPIS priemonėmis turi būti pateiktas iki skelbime nurodyto pasiūlymų pateikimo termino pabaigos, o jeigu skelbime nurodytas pasiūlymų pateikimo terminas buvo pratęstas – iki pratęsto termino pabaigos. Perkantysis subjektas neatsako dėl pasiūlymų, kurie nebuvo gauti ar buvo gauti pavėluotai dėl tiekėjo ryšių ir telekomunikacinių priemonių, CVP IS darbo sutrikimų ar kitų nenumatytų atvejų. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti. Pasiūlymai, gauti po nustatytos pasiūlymų pateikimo termino pabaigos, bus laikomi negautais ir nebus vertinami.

9. PASIŪLYMO GALIOJIMO UŽTIKRINIMAS

9.10. Pasiūlymų galiojimo užtikrinimas nereikalaujamas.

10. PIRKIMO SĄLYGŲ PAAIŠKINIMAS IR PATIKSLINIMAS

10.1. Įsigyjančioji organizacija privalo atsakyti į kiekvieną CVPIS priemonėmis Tiekėjo  pateiktą prašymą paaiškinti (patikslinti) Pirkimo sąlygas ne vėliau kaip prieš 3 darbo dienas iki pasiūlymų pateikimo termino pabaigos, jeigu prašymas gautas likus pakankamai laiko, ne mažiau kaip prieš 6 darbo dienas iki pasiūlymų pateikimo termino pabaigos.
10.2. Įsigyjančioji organizacija, atsakydama į tiekėjo prašymą, skelbia tokius paaiškinimus CVP IS priemonėmis bei apie juos informuojami prie pirkimo prisijungę tiekėjai. Atsakymai į Tiekėjų klausimus papildomai skelbiami Pirkimo skelbime nurodytu interneto adresu.
10.3. Nesibaigus pasiūlymų pateikimo terminui, Įsigyjančioji organizacija savo iniciatyva gali paaiškinti (patikslinti) Pirkimo dokumentus. Tokius paaiškinimus (patikslinimus) Įsigyjančioji organizacija skelbia CVP IS priemonėmis bei apie juos informuojami prie pirkimo prisijungę tiekėjai, ne vėliau kaip likus 3 darbo dienoms iki pasiūlymų pateikimo termino pabaigos. Jeigu paaiškinimai paskelbiami vėliau, Įsigyjančioji organizacija privalo atitinkamai pratęsti pasiūlymų pateikimo terminą. 
10.4. Įsigyjančioji organizacija nerengs susitikimų su Tiekėjais dėl Pirkimo dokumentų paaiškinimų.
11. VOKŲ SU PASIŪLYMAIS ATPLĖŠIMAS

11.1. Pradinis susipažinimas su pasiūlymais, gautais elektroninėmis priemonėmis, prilyginamas vokų atplėšimui. Vokai su pasiūlymais atplėšiami Komisijos posėdyje.
11.2.  Komisijos posėdis, kuriame atplėšiami vokai su pasiūlymais vyks adresu: AB Klaipėdos energija, administracinis pastatas, 212 kab., Danės g. 8, LT92109, Klaipėda. Vokų atplėšimo posėdžio pradžia – po 30 min. pasibaigus pasiūlymo pateikimo terminui, nurodytam skelbime.
11.3. Vokų su pasiūlymais atplėšimo procedūroje turi teisę dalyvauti visi pasiūlymus pateikę Tiekėjai arba jų įgalioti atstovai. Vokai atplėšiami ir tuo atveju, jeigu į šį posėdį Tiekėjas ar jo atstovas neatvyksta. 
11.4. Jeigu į vokų atplėšimo procedūrą atvyksta pateikusio pasiūlymą tiekėjo įgaliotas asmuo, jis privalo pateikti įgaliojimo originalą.
11.5. Komisija vokų atplėšimo procedūros rezultatus įformina protokolu.
11.6.  Vokų su pasiūlymais atplėšimo procedūroje dalyvaujantiems Tiekėjams ar jų atstovams skelbiamas pasiūlymą pateikusio Tiekėjo pavadinimas, pasiūlyme nurodyta bendra kaina (be PVM) ir pranešama, ar pateiktas pasiūlymo galiojimo užtikrinimas (jeigu jo reikalaujama).
11.7. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems Tiekėjams, jeigu jie to pageidauja raštu. Kiekvienas vokų atplėšimo procedūroje dalyvaujantis Tiekėjas ar jo atstovas turi teisę asmeniškai susipažinti su viešai perskaityta informacija, tačiau susipažindama su šia informacija Įsigyjančioji organizacija negali atskleisti Tiekėjo pasiūlyme esančios konfidencialios informacijos.
11.8. Tolesnes pateiktų pasiūlymų nagrinėjimo, vertinimo ir palyginimo procedūras komisija atlieka pasiūlymus pateikusiems Tiekėjams nedalyvaujant.

12. PASIŪLYMŲ NAGRINĖJIMAS, VERTINIMAS IR PALYGINIMAS

12.1. Įsigyjančioji organizacija pasiūlymus vertina remdamasi mažiausios kainos kriterijumi.
12.2. Pasiūlyme nurodyta kaina bus vertinama eurais. Jeigu pasiūlyme kaina nurodyta užsienio valiuta, ji bus perskaičiuojama eurais pagal Lietuvos banko nustatytą ir paskelbtą euro ir užsienio valiutos santykį paskutinę pasiūlymo pateikimo termino dieną.
12.3. Tuo atveju, jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laikoma kaina, nurodyta žodžiais.
12.4. Įsigyjančioji organizacija gali prašyti, kad Tiekėjai paaiškintų savo pasiūlymus, tačiau negali prašyti, siūlyti arba leisti pakeisti pasiūlymo turinio esmės – pakeisti kainą arba padaryti kitų pakeitimų, dėl kurių Pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.
12.5. Jeigu Tiekėjas pateikia netikslius, neišsamius Pirkimo dokumentuose nurodytus kartu su pasiūlymu teikiamus dokumentus: Tiekėjo įgaliojimą asmeniui pasirašyti pasiūlymą, jungtinės veiklos sutartį, ar jų nepateikia, Įsigyjančioji organizacija privalo prašyti Tiekėjo patikslinti, papildyti ar pateikti šiuos dokumentus per jos nustatytą protingą terminą, kuris negali būti trumpesnis kaip 3 darbo dienos nuo Įsigyjančiosios organizacijos prašymo išsiuntimo.
12.6. Įsigyjančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti Tiekėjų per jos nurodytą terminą ištaisyti pasiūlyme pastebėtas aritmetines klaidas nekeičiant per vokų su pasiūlymais atplėšimo posėdyje paskelbtos kainos. Taisydamas pasiūlyme nurodytas aritmetines klaidas, Tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
12.7. Jeigu Tiekėjas per Įsigyjančiosios organizacijos nurodytą terminą aritmetinių klaidų neištaiso, nepapildo ar nepateikia Pirkimo dokumentuose nurodytų kartu su pasiūlymu teikiamų dokumentų ir (ar) nepaaiškina pasiūlymo, jo pasiūlymas atmetamas kaip neatitinkantis Pirkimo dokumentuose nustatytų reikalavimų.
12.8. Komisija gali atmesti visus pateiktus pasiūlymus, jeigu visų Tiekėjų pasiūlytos kainos Įsigyjančiajai organizacijai per didelės ir nepriimtinos.
12.9. Komisija turi atmesti Tiekėjo pateiktą pasiūlymą, jeigu:
12.9.1. pasiūlymą pateikęs Tiekėjas neatitinka pirkimo dokumentuose nustatytų kvalifikacijos reikalavimų arba Įsigyjančiosios organizacijos prašymu nepatikslina pateiktų netikslių ar neišsamių duomenų apie savo kvalifikaciją;
12.9.2. pateiktas pasiūlymas neatitinka Pirkimo dokumentuose nurodytų reikalavimų.
12.10. Pasiūlymų eilė nustatoma kainų didėjimo tvarka. Jeigu keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas Tiekėjas, kurio pasiūlymas CVPIS pateiktas anksčiausiai. Pasiūlymų eilė nenustatoma, kai pasiūlymą pateikia tik vienas Tiekėjas.
12.11.  Pranešimas apie laimėjusį pasiūlymą CVIS priemonėmis išsiunčiamas visiems pasiūlymus pateikusiems Tiekėjams ne vėliau kaip per 5 darbo dienas nuo komisijos sprendimo priėmimo.
12.12. Pirkimo sutartis turi būti sudaroma nedelsiant, bet ne anksčiau, negu pasibaigia pirkimo sutarties atidėjimo terminas – ne trumpesnis kaip 5 darbo dienų ir ne ilgesnis kaip 10 darbo dienų laikotarpis, kuris prasideda nuo įsigyjančiosios organizacijos pranešimo apie pasiūlymų eilę ir laimėjusį pasiūlymą išsiuntimo visiems pasiūlymus pateikusiems tiekėjams dienos. Jeigu suinteresuoti dalyviai nuo įsigyjančiosios organizacijos pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos paprašo įsigyjančiosios organizacijos pateikti laimėjusį pasiūlymą, įsigyjančioji organizacija turi pateikti laimėjusį pasiūlymą suinteresuotiems dalyviams ne vėliau kaip per 3 darbo dienas nuo prašymo gavimo.

13. SUTARTIES SUDARYMAS IR ESMINĖS SĄLYGOS

13.1. Šiam Pirkimui sutarties projektas nėra parengtas. Esminės sutarties sąlygos išdėstytos Pirkimo sąlygų 13 skyriuje . Nustačius pirkimo laimėtoją bus rengiamas sutarties projektas, kuris turės būti derinamas ir koreguojamas bendru Įsigyjančiosios organizacijos ir laimėjusio Tiekėjo sutarimu. Į sutarties projektą turės būti įtrauktos Pirkimo sąlygų 13 skyriuje nurodytos esminės sutarties sąlygos. Sutarties nuostatos negali prieštarauti Įsigyjančiosios organizacijos esminėms sutarties sąlygoms, Techninės specifikacijos nuostatoms bei Pirkimo sąlygų reikalavimams.
13.2. Įsigyjančioji organizacija iki Pirkimo sutarties sudarymo turi teisę nutraukti bet kurias Pirkimo procedūras, jeigu atsiranda aplinkybių, kurių nebuvo galima numatyti. Įsigyjančioji organizacija  ne vėliau kaip per 3 darbo dienas nuo aplinkybių atsiradimo išsiunčia pranešimus apie tai pasiūlymus pateikusiems Tiekėjams, o jeigu pasiūlymų teikimo terminas dar nepasibaigęs, - papildomai paskelbia apie tai pirkimo skelbime nurodytu interneto adresu.
13.3. Įsigyjančioji organizacija sudarys Pirkimo sutartį su Tiekėju, kurio pasiūlymas komisijos sprendimu pripažintas geriausiu. Geriausią pasiūlymą pateikusiam Tiekėjui ne vėliau kaip per 5 darbo dienas nuo komisijos sprendimo priėmimo CVPIS priemonėmis pranešama, kad jo pasiūlymas pripažintas laimėjusiu, ir nurodoma, iki kurio laiko reikia sudaryti Pirkimo sutartį.
13.4. Jeigu laimėtojas raštu atsisako sudaryti Pirkimo sutartį arba nepateikia Pirkimo dokumentuose nustatyto Pirkimo sutarties įvykdymo užtikrinimo (jei reikalaujama), arba iki Įsigyjančiosios organizacijos nurodyto laiko nepasirašo Pirkimo sutarties, arba atsisako sudaryti sutartį Pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį. Tuo atveju Įsigyjančioji organizacija  siūlo sudaryti Pirkimo sutartį Tiekėjui, kurio pasiūlymas pagal nustatytą pasiūlymų eilę yra pirmas po Tiekėjo, atsisakiusio sudaryti Pirkimo sutartį.
13.5. Pirkimo sutartis negali būti sudaroma, kol nesibaigė Taisyklėse nustatytas sutarties sudarymo atidėjimo terminas. Atidėjimo terminas nenustatomas, kai pasiūlymą pateikia vienas Tiekėjas.
13.6. Sudarant Pirkimo sutartį, joje negali būti keičiama laimėjusio Tiekėjo pasiūlyta Paslaugų kaina, nuolaida/antkainis ar keičiamas jos nustatymo būdas, pasiūlymo turinys, sutarties įvykdymo užtikrinimo reikalavimai (jei reikalaujama).
13.7. Pirkimo sutarties sąlygos Pirkimo sutarties galiojimo laikotarpiu negali būti keičiamos, išskyrus tokias Pirkimo sutarties sąlygas, kurias pakeitus nebūtų pažeisti Taisyklių 3 punkte nustatyti principai ir tikslai.
13.8. Esminės sutarties sąlygos:
13.8.1. Tiekėjas įsipareigoja, nuo 2026 m. lapkričio 1 d. 7.00 val. iki 2027 m. balandžio 1 d. 7.00 val. teikti Įsigyjančiajai organizacijai (Pirkėjui) nenutrūkstamo atitinkamos apimties gamtinių dujų rezervinių atsargų saugojimo paslaugą (toliau – Paslaugos) ir esant, teisės aktuose nustatytoms aplinkybėms (dujų tiekimo nutraukimo, didelio dujų tiekimo sutrikimo atvejais ar kitais atvejais - Pirkėjui pareikalavus), gamtinių dujų (toliau- Prekių) tiekimą nurodytu periodu, o Pirkėjas įsipareigoja už įsigytas Paslaugas ir Prekes sumokėti sutartyje nustatyto dydžio Paslaugų ir Prekių kainą.
13.8.2. Perkamų Paslaugų teikimo ir Prekių tiekimo aprašymas, reikalavimai ir apimtys nustatytos Techninėje specifikacijoje, kuri yra neatskiriama sutarties dalis.
13.8.3. Maksimalus Prekių kiekis 7720 MWh. Pirkėjas sutarties galiojimo metu neįsipareigoja įsigyti ar išpirkti viso maksimalaus Prekių kiekio ar jų dalies, Prekės perkamos esant teisės aktuose nurodytoms aplinkybėms. 
13.8.4. Paslaugų apimtis – 7720 MWh gamtinių dujų rezervinių atsargų saugojimas – Tiekėjas privalo saugoti gamtines dujas nuo 2026 m. lapkričio 1 d. 07:00 val. iki 2027 m. balandžio 1 d. 07:00 val.
13.8.5. Dujų tiekimo nutraukimo, didelio dujų tiekimo sutrikimo atvejais ar kitais atvejais, Įsigyjančiosios organizacijos perkamas GD kiekis suderinamas, Pirkėjui pateikus Tiekėjui pažymą (ar kitą šalių sutartą dokumentą) apie perkamą GD kiekį, ne vėliau kaip 5-ą po ataskaitinio laikotarpio darbo dieną.
13.8.6. Pirkėjas kas mėnesį nurodytu periodu moka fiksuoto dydžio mėnesio mokestį už Paslaugų teikimą. Paslaugų įkainis negali būti keičiamas visą Sutarties galiojimo laikotarpį, išskyrus jei įkainis mažinamas rašytiniu Šalių susitarimu. Į Paslaugų mėnesinį įkainį įskaičiuotos visos Tiekėjo išlaidos, susijusios su Techninėje specifikacijoje nurodytos apimties nenutrūkstamo gamtinių dujų (Prekių) rezervinių atsargų saugojimu.
13.8.7. Už faktiškai pristatytas (patiektas) Prekes vadovaujantis Lietuvos Respublikos vyriausybės 2008- 02-26 nutarimo Nr. 163 patvirtinto (Lietuvos Respublikos vyriausybės 2022 m. rugpjūčio 3 d. nutarimo Nr.803 redakcija) Gamtinių dujų tiekimo saugumo užtikrinimo priemonių aprašo aktualios redakcijos, ar kitų teisės aktų, reglamentuojančių gamtinių dujų tiekimą, reikalavimais, Pirkėjas mokės pagal vienos MWh įkainį, kuris bus nustatomas pagal formulę: 
TTF +/- [M] Eur/MWh, 
kur: TTF (angl. TTF Natural Gas Index) – dujų tiekimo kainos dedamoji (Eur/MWh), lygi TTF indeksui, kurio reikšmė nustatoma prieš kiekvieną dujų tiekimo mėnesį einančio mėnesio priešpaskutinę darbo dieną bei taikoma pilną dujų tiekimo mėnesį kaip tai nustatyta ICE biržos metodikoje ir yra skelbiama ICE biržos svetainėje https://www.theice.com/ bei prieinama pagal licenciją duomenų tiekėjams visame pasaulyje. Indeksas taikomas suapvalinus iki dviejų skaičių po kablelio tikslumu. Jei ši TTF indekso reikšmė prieš Ataskaitinį laikotarpį einančio mėnesio priešpaskutinę darbo dieną yra neigiama, tai TTF yra prilyginama 0 (nuliui). 
[M] Eur/MWh – tiekėjo siūloma nuolaida (-)/antkainis(+). 
Tiekėjo siūloma nuolaida/antkainis (EUR/MWh, be PVM), nurodyta Pasiūlyme, negali kisti visu Sutarties galiojimo laikotarpiu. Pridėtinės vertės mokestis (PVM) paskaičiuojamas Tiekėjo pateikiamoje PVM sąskaitoje faktūroje už ataskaitinį laikotarpį
Papildomai prie dujų kainos pridedamas Lietuvos Respublikos akcizų įstatymo aktualia redakcija valstybės nustatytas akcizo tarifas ir pridėtinės vertės mokestis (PVM).
13.8.8. Įsigaliojus Lietuvos Respublikos teisės aktams dėl pridėtinės vertės mokesčio (PVM) dydžio, akcizo dydžio pasikeitimo, kuriais būtų keičiami PVM, akcizų dydžiai, mokėtinos sumos už per Ataskaitinį laikotarpį suteiktą nenutrūkstamo dujų tiekimo paslaugą ir/ar pateiktas dujas bus perskaičiuotos nuo atitinkamų teisės aktų įsigaliojimo dienos taikant pasikeitusius PVM, akcizų mokesčių tarifus. Visos Pirkėjo Tiekėjui mokėtinos sumos su visais pakeitimais yra nurodomos PVM sąskaitoje faktūroje, o Sutartyje nustatytos nenutrūkstamo dujų tiekimo paslaugos, dujų kaina ir/ar bendra Sutarties vertė tikslinamos Šalims pasirašant pirkimo sutarties priedą. Pasikeitus kitiems mokesčiams, sutarties kaina nekeičiama.
13.8.9. Tiekėjas PVM sąskaitą faktūrą ar kitą lygiavertį dokumentą už suteiktas Paslaugas ir tiekiamas GD per ataskaitinį laikotarpį pateikia iki 7-os kito mėnesio kalendorinės dienos, naudojantis sąskaitų administravimo bendrąja informacine sistema (SABIS). Tiekėjas sąskaitoje, pateiktoje Pirkėjui, nurodo per Ataskaitinį laikotarpį patiektą Prekių (dujų) kiekį, išreikštą energijos vienetais (MWh) ir kitą Sutartyje nurodytą informaciją.
13.8.10. Esant galimam gamtinių dujų tiekimo ribojimui, Tiekėjas nedelsiant elektroniniu paštu, informuoja Pirkėją apie galimus dujų kiekio pateikimo ribojimus.
13.8.11. Jeigu Pirkėjas nesumoka Tiekėjui už suteiktas paslaugas ir/ar perduotas Prekes sutartyje nustatytais terminais, Tiekėjui pareikalavus, Pirkėjas įsipareigoja sumokėti 0,03 % dydžio delspinigius nuo nesumokėtos sumos už kiekvieną uždelstą dieną.
13.8.12. Jeigu Tiekėjas neužtikrina Paslaugų teikimo ir / ar Prekių kiekio patiekimo Pirkėjui pagal Techninėje specifikacijoje bei sutartyje nurodytas sąlygas, Tiekėjas privalo sumokėti 0,03 % dydžio delspinigius nuo laiku nesuteiktos Nenutrūkstamo dujų tiekimo paslaugos kainos ir / ar nepatiektos gamtinių dujų (Prekių) sumos už kiekvieną pradelstą dieną.
13.8.13. Bet kokį ginčą, nesutarimą ar reikalavimą, kylantį iš sutarties ar susijusį su sutartimi, sutarties pažeidimu, nutraukimu ar galiojimu, sutarties šalys sprendžia geranoriškų derybų būdu. Nesusitarus per 30 (trisdešimt) dienų, ginčas yra perduodamas spręsti kompetentingam Lietuvos Respublikos teismui, vadovaujantis Lietuvos Respublikos teise, įskaitant ir tarptautinių sutarčių susitarimų, konvencijų ir pan., kurios taikomos Lietuvos Respublikoje, nuostatas.
13.8.14. Sutartis įsigalioja nuo jos pasirašymo dienos ir galioja iki visiško sutartinių įsipareigojimų įvykdymo. Paslaugų teikimo laikotarpis – nuo 2026 m. lapkričio 1 d. 7.00 val.  iki 2027 m. balandžio 1 d. 7.00 val.
13.8.15. Sutartis gali būti nutraukta bendru rašytiniu šalių susitarimu.
13.8.16. Tiekimo įmonė užtikrina, kad GD nebus tiekiamos iš valstybių, kurios pagal nacionalinio saugumo strategiją kelia grėsmę Lietuvos Respublikos nacionaliniam saugumui ir nacionalinio saugumo interesų užtikrinimui

14. PRETENZIJŲ NAGRINĖJIMO TVARKA
14.1. Tiekėjai gali pateikti pretenziją Įsigyjančiai organizacijai. Pretenzija turi būti pareikšta raštu per 5 darbo dienas nuo dienos, kurią kandidatas sužino arba turi ir gali sužinoti apie tariamą savo teisių pažeidimą, bet ne vėliau kaip 5 darbo dienos iki Pirkimo sutarties atidėjimo termino pabaigos arba sutarties pasirašymo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo.
14.2. Įsigyjančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo, taip pat ne vėliau kaip kitą darbo dieną raštu pranešti pretenziją pateikusiam Tiekėjui apie priimtą sprendimą.
14.3. Bet kokie Įsigyjančiosios organizacijos ir Tiekėjų tarpusavio santykiai, nenumatyti šiose konkurso sąlygose, reguliuojami Lietuvos Respublikos įstatymais, Taisyklėmis ir kitais teisės aktais.
PRIEDAI:
Priedas Nr. 1. Techninė specifikacija.
Priedas Nr. 2. Pasiūlymo forma.
Priedas Nr. 3. Deklaracija dėl Prekės kilmės.



Pirkimo sąlygų 1 priedas

TECHNINĖ SPECIFIKACIJA

CVPIS priemonėmis pateikiama atskiru dokumentu



Pirkimo sąlygų 2 priedas „Pasiūlymo forma“
	
(Tiekėjo pavadinimas)
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra PVM mokėtojas)
AB Klaipėdos energija
PASIŪLYMAS
DĖL NENUTRŪKSTAMO GAMTINIŲ DUJŲ SAUGOJIMO IR TIEKIMO PASLAUGŲ PIRKIMO
2026 m. _________________ d.
1. [bookmark: _Toc329443224]INFORMACIJA APIE TIEKĖJĄ
	Tiekėjo pavadinimas / Jungtinei veiklai susivienijusių Tiekėjų pavadinimai
	

	Jungtinės veiklos sutarties atsakingas partneris (pildoma, jei pasiūlymą teikia Jungtinei veiklai susivienijusių Tiekėjų grupė)
	

	Tiekėjo adresas(-ai)[footnoteRef:1]  [1:  Tuo atveju, jei Pasiūlymą teikia Jungtinei veiklai susivienijusių Tiekėjų grupė, pateikiama informacija apie visus jungtinei veiklai susivienijusius Tiekėjus.] 

	

	Juridinio asmens kodas(-ai)1 
	

	Tiekėjo PVM mokėtojo kodas(-ai)1
	

	Tiekėjo / Jungtinės veiklos sutarties atsakingo partnerio sąskaitos numeris ir banko pavadinimas
	

	Tiekėjo / Jungtinės veiklos sutarties atsakingojo partnerio telefono numeris
	

	Pasiūlymo pasirašymui Tiekėjo / Jungtinės veiklos atsakingojo partnerio įgalioto asmens vardas, pavardė
	


Informacija apie kiekvieno Tiekėjų grupės nario savo jėgomis numatomų tiekti pirkimo objekto dalį (pildoma, kai Pasiūlymą pateikia Tiekėjų grupė)
	Eil. Nr.
	Tiekėjų grupės nario pavadinimas
	Numatoma tiekti Kuro/Paslaugų dalis

	1.
	
	


2. [bookmark: _Toc329443225]INFORMACIJA APIE PASIŪLYMĄ PATEIKUSIO TIEKĖJO / JUNGTINĖS VEIKLOS ATSAKINGOJO PARTNERIO (KONTAKTINĮ) ASMENĮ
	Vardas, Pavardė
	

	Telefono numeris / Mobilaus telefono numeris
	

	Elektroninio pašto adresas
	


3. [bookmark: _Toc329443226]SUTIKIMAS SU PIRKIMO SĄLYGOMIS
Pažymime, kad pateikdami savo pasiūlymą, sutinkame su Pirkimo sąlygose nustatytomis Pirkimo procedūromis. 
[bookmark: _Toc329443228]Patvirtiname, kad atidžiai perskaitėme visus Pirkimo sąlygų reikalavimus, tame tarpe ir Techninės specifikacijos, reikalavimus, mūsų Pasiūlymas juos visiškai atitinka ir įsipareigojame jų laikytis vykdydami Sutartį. Taip pat įsipareigojame laikytis ir kitų Lietuvos Respublikoje galiojančių ir Pirkimo objektui bei Sutarčiai taikomų teisės aktų reikalavimų.
Patvirtiname, kad teikdami šį pasiūlymą, Tiekėjas ____________________(Tiekėjo pavadinimas) laikosi Pirkimo sąlygų 6.1 punkto reikalavimo.                    
4. PASIŪLYMO KAINA
4.1. Pasiūlymo kaina nurodoma eurais. 
4.2. Pasiūlymo kaina nurodoma užpildant pateiktas lenteles:
1 lentelė: Gamtinės dujos (Prekė)
	Eil. Nr.
	Pirkimo objektas (Prekė)
	Maksimalus kiekis[footnoteRef:2], MWh [2:  Nurodytas maksimalus Pirkimo objekto kiekis. Pirkėjas neįsipareigoja nupirkti viso nurodyto kiekio.] 

	1 MWh kaina* ICE biržos svetainėje 
EUR be PVM
	Tiekėjo siūloma nuolaida (-) /antkainis (+)[footnoteRef:3], EUR/MWh [3:  Tiekėjo siūloma nuolaida/antkainis, nuo gamtinių dujų kainos paskelbtos ICE biržos svetainėje EUR/MWh (be PVM). Siūlant nuolaidą, rašoma „-“ ir nuolaidos dydis išreikštas eurais (pvz., jeigu Tiekėjas siūlo 1,00 EUR/MWh nuolaidą nuo gamtinių dujų kainos ICE biržoje, tuomet Tiekėjas rašo -1,00). Siūlant antkainį, rašoma „+“ ir nuolaidos dydis išreikštas eurais (pvz., jeigu Tiekėjas siūlo 1,00 EUR/MWh antkainį nuo gamtinių dujų kainos ICE biržoje, tuomet Tiekėjas rašo +1,00).] 

	1 MWh kaina, EUR be PVM
(naudojama tik pasiūlymų vertinimui)
	Bendra Prekių  kaina 
EUR be PVM

	1
	2
	3
	4
	5
	6=4 -/+5
	7=3*6

	1.
	Gamtinės dujos
	7720
	
	
	
	


* Įrašoma Gamtinių dujų kaina pagal paskutinio mėnesio (prieš pasiūlymo pateikimo dieną ėjusio paskutinio mėnesio) priešpaskutinę darbo dieną nustatyta ICE biržos metodikoje ir paskelbta ICE biržos svetainėje https://www.theice.com/  (EUR/MWh, be PVM).
2 lentelė: Nenutrūkstamo gamtinių dujų rezervinių atsargų saugojimo paslauga
	Eil. Nr.
	Pirkimo objektas (Paslauga)
	Maksimalus saugomas kiekis (MWh)
	Paslaugos teikimo laikotarpis,
Mėn.
	1 MWh 1 mėnesio saugojimo paslaugos kaina, EUR be PVM (naudojama pasiūlymų vertinimui)
	Maksimali Paslaugos kaina periodui
EUR be PVM

	1
	2
	3
	4
	5
	6=3*4*5

	1.
	Nenutrūkstamo gamtinių dujų rezervinių atsargų saugojimo paslauga
	7720
	5
	
	


3 lentelė. Bendra pasiūlymo kaina 
	Eil. Nr.
	Pirkimo objektas
	Kaina EUR be PVM  

	1
	Gamtinės dujos (Prekė)( kaina nurodoma iš Lentelės Nr.1, 7 stulpelio)
	

	2
	Nenutrūkstamo gamtinių dujų rezervinių atsargų saugojimas (Paslauga) (kaina  nurodoma iš Lentelės Nr.2, 6 stulpelio)
	

	
	Bendra pasiūlymo kaina EUR be PVM
	

	
	PVM (_____ proc.)
	

	
	Bendra pasiūlymo kaina EUR  su PVM 
	


5. [bookmark: _Toc329443229]PASIŪLYMO GALIOJIMO TERMINAS
Pasiūlymas galioja 90 dienų nuo pasiūlymų pateikimo termino pabaigos.

6. PATEIKIAMŲ DOKUMENTŲ SĄRAŠAS
	Eil.
Nr.
	Pateiktų dokumentų pavadinimas
	Dokumentų puslapių
skaičius

	
	
	

	
	
	

	
	
	



Pasirašydamas šį pasiūlymą, tvirtintu visų kartu su pasiūlymu pateikiamų dokumentų tikrumą. 

______________________________________________________
(Tiekėjo arba jo įgalioto asmens vardas, pavardė, parašas)[footnoteRef:4] [4:  Jei Pasiūlymą Pirkimui pasirašo vadovo įgaliotas asmuo, prie pasiūlymo turi būti pridėtas rašytinis įgaliojimas arba kitas dokumentas, suteikiantis parašo teisę.] 




TIEKĖJO ATITIKTIES DEKLARACIJA 

(deklaraciją pildo kiekvienas tiekėjas ir (ar) kiekvienas jungtinės veiklos partneris)

	

	(tiekėjo pavadinimas)

	



2026 m._____________ d. Nr. ______
__________________________
(Sudarymo vieta)

	Aš
	

	
	(tiekėjo vadovo ar jo įgalioto asmens pareigų pavadinimas, vardas ir pavardė)

	patvirtinu, kad mano vadovaujamas (-a) (atstovaujamas (-a))
	
	

	
	
	(tiekėjo pavadinimas)

	dalyvaujantis (-i) AB Klaipėdos energija vykdomame nenutrūkstamą gamtinių dujų  saugojimo ir tiekimo pirkime, atitinka toliau nurodomus reikalavimus:



Deklaruoju ir patvirtinu, kad nei pasiūlymo pateikimo metu, nei pirkimo sutarties vykdymo metu, aš, mano pasitelkti asmenys (ūkio subjektai, kurių pajėgumais remiuosi, subtiekėjai), mano siūlomos prekės (įskaitant jų sudedamąsias dalis), jų gamintojai, paslaugos ir jas teikiantys subjektai, tai pat mano ir visų nurodytų subjektų kontroliuojantys asmenys[footnoteRef:5] nekelia ir nekels grėsmės nacionaliniam saugumui, kaip tai apibrėžta Lietuvos Respublikos viešųjų pirkimų įstatyme ir / ar Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatyme, Lietuvos Respublikos nacionaliniam saugumui užtikrinti svarbių objektų apsaugos įstatyme, Lietuvos Respublikos tarptautinių sankcijų įstatyme ir kituose Europos Sąjungos, Lietuvos Respublikos ir tarptautiniuose teisės aktuose. [5: Kontroliuojantis asmuo – individualios įmonės savininkas arba juridinis ar fizinis asmuo, kuris kitame juridiniame asmenyje:
1) tiesiogiai ar netiesiogiai valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime arba
2) kartu su susijusiais asmenimis valdo daugiau kaip 50 procentų akcijų, pajų, dalių, įnašų ar (ir) balsų juridinio asmens dalyvių susirinkime ir kurio valdoma dalis yra ne mažesnė kaip 10 procentų akcijų, pajų, dalių, įnašų ar (ir) balsų juridinio asmens dalyvių susirinkime. Susijusiu asmeniu laikomi:
a) juridinių asmenų atveju – asmenys, kurių metinė finansinė atskaitomybė turi būti konsoliduota pagal Lietuvos Respublikos įmonių grupių konsoliduotosios finansinės atskaitomybės įstatymą, arba asmenys, kurių metinė finansinė atskaitomybė turi būti konsoliduota pagal kitų valstybių teisės aktus, įgyvendinančius Direktyvoje 2013/34/ES nustatytus reikalavimus;
b) fizinių asmenų atveju – sutuoktiniai, tėvai ir jų vaikai (įvaikiai).
] 


Aš deklaruoju ir patvirtinu:  Siūlysiu ir sutarties vykdymo metu tieksiu prekes (įskaitant jų sudedamąsias dalis) ir teiksiu paslaugas, kurių kilmės šalis / paslaugų teikimo vieta nėra nurodyta šioje šalyje ar teritorijoje:
1.	Rusijos Federacija.
2.	Baltarusijos Respublika.
3.	Rusijos Federacijos aneksuotas Krymas. 
4.	Moldovos Respublikos Vyriausybės nekontroliuojama Padniestrės teritorija.
5.	Sakartvelo Vyriausybės nekontroliuojamos Abchazijos ir Pietų Osetijos teritorijos. 
Man žinoma, kad jei Įsigyjančioji organizacija nustato, kad pateikti duomenys yra klaidinantys, tiekėjo paraiška ir / ar pasiūlymas atmetamas. 
Deklaruojamoms aplinkybėms pasikeitus pirkimo ar sutartis vykdymo metu, įsipareigoju nedelsiant apie tai informuoti Įsigyjančiąją organizaciją. 

	

	(Tiekėjo arba jo įgalioto asmens pareigos, vardas, pavardė, parašas)



